เรื่องร้องเรียน: ด้วยในซอย รามคำแหง52/2 มีผู้รับเหมาดำเนินการเปลี่ยนท่อระบายน้ำทิ้งให้มีขนาดใหญ่กว่าเดิม และเปลี่ยนท่อประปา ใหม่ด้วย ซึ่งขณะนี้ผู้รับเหมาได้ดำเนินงานจากท้ายซอยมาเกือบถึงซอย 9 (ความคืบหน้าโครงการนี้ น่าจะได้แค่ 30-40%) โครงการนี้มีสัญญาสิ้นสุดเดือนเมษายน 2566   สิ่งที่ร้องเรียนคือ    บริเวณท้ายซอย 11 ก่อนจะเริ่มโครงการนี้ ไม่มีน้ำทิ้งเอ่อล้นขึ้นมาจากบ่อพักน้ำทิ้ง      เมื่อผู้รับเหมาจากโครงการนี้เริ่มงานเปลี่ยนท่อระบายน้ำทิ้งใหม่ ทำให้บริเวณบ้านที่อยู่ท้ายซอย 11 มีน้ำทิ้งเอ่อล้น ขังขึ้นมาบนถนนและมีกลิ่นเหม็น      เมื่อสอบถามผู้รับเหมาว่าจะต้องดำเนินการขุดหรือลอกท่อก่อนจะเข้าไปเชื่อมกับท่อน้ำทิ้งใหม่อีกหรือไม่ ได้รับคำตอบจากผู้รับเหมาว่า ไม่ทราบ ในฐานะผู้อยู่อาศัยในบริเวณดังกล่าวจึงขอความอนุเคราะห์ให้ กทม ในฐานะเจ้าของพื้นที่ ช่วยประสานกับผู้รับเหมาให้ขุดลอกท่อน้ำทิ้งในซอย 11 ก่อนผู้รับเหมาจะดำเนินการเทพื้นปรับระดับถนนเข้าออกมายังภายในซอย 11      ปัญหานี้แม้ว่าจะอยู่นอกเหนือสัญญาโครงการเปลี่ยนท่อฯ เพราะไม่ใช่อยู่ในแนวก่อสร้าง แต่ได้รับผลกระทบจากการดำเนินโครงการนี้ ครับ  ความสูงระดับข้อเท้า น้ำท่วมมาแล้วมากกว่า 1 สัปดาห์
การดำเนินการของเจ้าหน้าที่: ฝ่ายโยธาได้ดำเนินการลอกท่อเพื่อบรรเทาความเดือดร้อนให้แก่ประชาชนแล้วครับ
ความเห็นของผู้แจ้ง: รอไม่ไหว (แจ้งไป ใช้เวลา 2-3 เดือน กว่าจะดำเนินการ) ต้องจ้างเองมารื้อ ขนขยะออกจากบ่อพัก ถ้าต้องการ 5 ดาว แนะนำเอารถน้ำที่ล้างฟุตบาททุกวันอาทิตย์ (เวลา 8 โมงเช้า) มาฉีดล้างท่อน้ำทิ้งที่นี่หน่อยครับ เพราะว่าระดับน้ำทิ้งในบ่อพัก ยังคงอยู่ในระดับปริ่มถนน เหมือนสภาพเดิมๆ ที่รถไม่ได้เข้ามาทำครับ
พื้นที่: แขวงหัวหมาก เขตบางกะปิ กรุงเทพมหานคร